פיגועי טרור נגד ישראלים בישראל ובשטחים ב-2016

רשימת פיגועי טרור נגד ישראלים שהתרחשו במדינת ישראל ובשטחים בשנת 2016. בשנה זו נרצחו 18 ונפצעו מעל 320 ישראלים בפעולות טרור (מתוכם 180 בגל השריפות בישראל (2016)).

כרוניקה

ינואר 
  1 בינואר 2016 – פיגוע הירי ברחוב דיזנגוף (2016): בפיגוע ירי ברחוב מאיר דיזנגוף בתל אביב נרצחו 3 אנשים ונפצעו 7 נוספים, המחבל חוסל לאחר שבוע.
  3 בינואר – פיגוע צליפה לעבר מערת המכפלה בחברון, צוערת נפצעה בינוני-קשה.
  3 בינואר – פיגוע צליפה בהר חברון, חייל נפצע קל.
  3 בינואר – פיגוע דקירה בשכונת ארמון הנציב בירושלים, ישראלי נפצע קל, המחבל נמלט.
  4 בינואר – פיגוע דקירה סמוך למטה הארצי בירושלים, נערה בת 15 נפצעה קל.
  5 בינואר – פיגוע דקירה בצומת גוש עציון, חייל נפצע קל, המחבל נורה ונהרג.
  14 בינואר – פיגוע דקירה בהר עיבל, חייל נפצע קל והמחבל נורה ונהרג.
  17 בינואר – פיגוע הדקירה ביישוב עתניאל: מחבל חדר ליישוב עתניאל ורצח בדקירות את דפנה מאיר לעיני ילדיה. המחבל נמלט אך נעצר כעבור יומיים.
  18 בינואר – חדירה ודקירה ביישוב תקוע, אישה בהריון נפצעה קשה, המחבל נפצע.
  25 בינואר – פיגוע ירי לעבר רכב ישראלי בצומת הפרסה סמוך ליישוב דולב, ישראלי נפצע קל.
  25 בינואר – פיגוע הדקירה סמוך לכניסה לבית חורון: בפיגוע דקירה ליד הכניסה לבית חורון אישה נרצחה, אישה אחרת נפצעה בינוני-קשה וישראלי נוסף נפצע קל. 2 המחבלים חוסלו.
  26 בינואר – פיגוע דריסה בבית חורון, חייל נפצע באורח קל-בינוני.
  27 בינואר – פיגוע דקירה בתחנת דלק בגבעת זאב, ישראלי נפצע באורח קשה, המחבל נעצר.
  31 בינואר – פיגוע ירי סמוך לבית אל, 2 פצועים קשה ואחד בינוני, המחבל נהרג.

פברואר 
  3 בפברואר – הפיגוע המשולב בשער שכם - פיגוע ירי ודקירה בשער שכם בירושלים, השוטרת הדר כהן נרצחה ושניים אחרים נפצעו באורח קשה ובינוני, שלושת המחבלים הפלסטינים חוסלו.
  6 בפברואר – פיגוע דקירה ברהט, אישה נפצעה באורח בינוני-קשה.
 7 בפברואר – פיגוע דקירה באשקלון, חייל נפצע קל, המחבל נהרג.
  8 בפברואר – פיגוע דקירה ברמלה, ילד בן 11 נפצע בינוני, המחבל נתפס.
  18 בפברואר – פיגוע הדקירה בסניף רמי לוי בשער בנימין בפיגוע דקירה בסניף רמי לוי בבנימין חייל בחופשה נרצח ואזרח נפצע קשה, 2 המחבלים נורו ונפצעו קשה.
  19 בפברואר – פיגוע דקירה בשער שכם בירושלים, שני שוטרי מג"ב נפצעו קל-בינוני וקל, המחבל נהרג.
  24 בפברואר – הפיגוע בצומת הגוש: ניסיון דקירה בצומת גוש עציון, המחבל נפצע בינוני, קצין נהרג מאש כוחות צה"ל.
  26 בפברואר – פיגוע דקירה בקניון מעלה אדומים, מאבטח נפצע אנושות.
  28 בפברואר – פיגוע הדריסה בצומת המוסכים בנצרת: בפיגוע דריסה בנצרת שוטר נפצע אנושות, וב-20 במאי נפטר מפצעיו. המחבל הסגיר את עצמו.
  29 בפברואר – ניסיון לינץ' בשני חיילים צה"ל שנכנסו בשוגג לקלנדיה, רכבם של החיילים נשרף, 10 חיילי צה"ל נפצעו ומחבל ערבי אחד נהרג.

מרץ 
 2 במרץ – 2 מחבלים חדרו ליישוב עלי ודקרו ישראלי. המחבלים נהרגו.
 2 במרץ – פיגוע דקירה ליד הר ברכה, שני חיילים נפצעו קל-בינוני, 2 המחבלים נמלטו.
 4 במרץ – פיגוע דריסה בצומת גוש עציון, ישראלי נפצע קל, המחבלת נורתה למוות.
 8 במרץ – פיגוע דקירה בפתח תקווה, אזרח נפצע קל, המחבל נדקר למוות במהלך המאבק בו.
  8 במרץ – פיגוע הדקירה בנמל יפו (2016): בפיגוע דקירה בנמל יפו, אדם אחד נרצח, ו-11 נפצעו – 4 באורח קשה, 4 באורח בינוני ושלושה באורח קל על ידי מחבל בן 22 מקלקיליה. המחבל חוסל.
 9 במרץ – פיגוע דריסה וירי בתחנת הרכבת הקלה בירושלים ליד שער שכם, אדם אחד נפצע קשה, 2 המחבלים נורו למוות.
 11 במרץ – פיגוע דקירה בעיר העתיקה בירושלים, ישראלי נפצע באורח בינוני, המחבל נעצר.
 11 במרץ – פיגוע ירי בכביש 443, 2 חיילים נפצעו קל, המחבל נמלט.
  14 במרץ – שני פיגועי דריסה סמוך לקריית ארבע, מספר חיילים נפצעו קל, שלושת המחבלים נורו למוות.
  17 במרץ – פיגוע דקירה בצומת אריאל, צעירה נפצעה באורח קשה, שני המחבלים נהרגו.
  19 במרץ – פיגוע דקירה במחסום בית מרקחת בחברון, שוטר נפצע קל, המחבל נורה ונהרג.
  24 במרץ – פרשת אלאור אזריה: בפיגוע דקירה בתל רומיידה בחברון חייל נפצע קל, אחד המחבלים חוסל מידית והשני נפצע קשה מאוד, ונורה למוות בידי חייל נוסף כשכבר לא נשקפה סכנה מהמחבל הפצוע. מעצרו של החייל היורה אלאור אזריה, העמדתו לדין פלילי והרשעתו בהריגה עוררו פולמוס ציבורי.

אפריל 
 3 באפריל – פיגוע דקירה בראש העין, אישה נפצעה בינוני-קל. המחבלת נעצרה.
  18 באפריל – הפיגוע בקו 12 בירושלים - בפיגוע התאבדות בקו 12 בירושלים, נפצעו 20 ישראלים, מהם אחת באורח קשה. המחבל נפצע אנוש וכעבור יומיים מת מפצעיו.

מאי 
 2 במאי – פיגוע דקירה בסמוך לשער האריות בירושלים, אזרח אחד נפצע קשה ואחד נפצע קל, המחבל נתפס.
  3 במאי – פיגוע דריסה בצומת הפרסה בדולב, חייל נפצע קשה ו-2 בינוני. המחבל נורה וחוסל.
 4 במאי – הסלמה בגבול עזה. חילופי אש בין הצדדים ואיתור מנהרה שחדרה מרצועת עזה לשטח ישראל. זוהי ההסלמה החמורה ביותר מאז מבצע צוק איתן.
 10 במאי – פיגוע דקירה בארמון הנציב שבירושלים, שתי קשישות נפצעו בינוני, המחבלים נמלטו.
  10 במאי – פיגוע מטעני חבלה סמוך לחיזמה, חייל נפצע קשה וחייל נוסף באורח קל.
  21 במאי – פיגוע ירי לעבר אוטובוס תלמידים ישראלי ממוגן בתקוע, ללא נפגעים.
 25 במאי – פיגוע בקבוק תבערה בבסיס עפרית בירושלים, שתי לוחמות מג"ב נפצעו קל ובינוני.

יוני 
  8 ביוני – פיגוע הירי במתחם שרונה - בפיגוע ירי במתחם שרונה בתל אביב, נרצחו ארבעה בני אדם ו-16 נפצעו, שני המחבלים נתפסו.
 21 ביוני – 3 אנשים נפצעו מיידוי אבנים בכביש 443, נער פלסטיני נהרג בשל טעות בזיהוי.
  25 ביוני – פיגוע דקירה בנתניה, שני פצועים בינוני וקשה, המחבל נורה וחוסל.
 30 ביוני – רצח הלל יפה אריאל: מחבל חדר לקריית ארבע ורצח ילדה בת 13. בנוסף לוחם כיתת כוננות נפצע קשה.

יולי 
  1 ביולי – פיגוע ירי בכביש 60 בדרום הר חברון, נרצח מיכאל מרק, אשתו נפצעה קשה, שני ילדיהם נפצעו קל ובינוני. המחבלים נמלטו.
  6 ביולי – פיגוע דריסה בצומת נווה דניאל, שלושה חיילים נפצעו קל.
  9 ביולי – פיגוע ירי באזור צומת הטי שבין מיצד לאפרת, נפצע צעיר באופן בינוני.
 17 ביולי – סוכל פיגוע התאבדות בירושלים.
  18 ביולי – פיגוע דקירה באזור אל-ערוב, שני חיילים נפצעו קל, המחבל נהרג.
  31 ביולי – סוכל פיגוע עם שישה מטעני צינור במחסום חוצה שומרון.

אוגוסט 
 11 באוגוסט – פיגוע דקירה במזרח ירושלים בשכונת א-טור, פצוע קל-בינוני, המחבל נמלט.
  24 באוגוסט – פיגוע משולב של יידוי אבנים ודקירה בכביש גלעד שבשומרון, חייל נפצע קל, המחבל חוסל.

ספטמבר 
  16 בספטמבר – פיגוע דקירה בחברון, חייל נפצע קל, המחבל נורה וחוסל.
  17 בספטמבר – פיגוע דקירה סמוך לתל רומיידה בחברון, חייל נפצע קל, המחבל נהרג.
  18 בספטמבר – פיגוע חדירה ודקירה באפרת, פצוע בינוני-קשה, המחבל נפצע אנוש.
 19 בספטמבר – פיגוע דקירה בירושלים, שוטרת ושוטר נפצעו קשה מאוד ובינוני, המחבל נפצע.
  19 בספטמבר – פיגוע דקירה במערת המכפלה בחברון, 2 מחבלים נהרגו.

אוקטובר 
  9 באוקטובר – פיגוע ירי בשתי זירות בירושלים - בפיגוע שבוצע בתחנת הרכבת הקלה בגבעת התחמושת ובשכונה ערבית סמוכה נרצחו אזרחית ושוטר יס"מ ונפצעו שישה, המחבל נהרג.
 20 באוקטובר – חייל נפצע מיידוי אבנים בכביש 60 באזור חברון.
 26 באוקטובר – שני מחבלים בני 8 ניסו לבצע פיגוע דקירה במגדל עוז.
 30 באוקטובר – פיגוע דריסה באזור בית אומר, נפצעו קל שלושה לוחמי מג"ב, המחבל נהרג.
  31 באוקטובר – פיגוע ירי במחסום ליד בית אל, נפצעו שלושה חיילי צה"ל באורח בינוני, המחבל נהרג.

נובמבר 
  4 בנובמבר – סוכל פיגוע מטען נפץ במחסום צה"ל בחברון.
  22 בנובמבר – החל גל שרפות להתפשט ברחבי ישראל, בפרט באזור הצפון והרי ירושלים. ראש הממשלה בנימין נתניהו, השרים גלעד ארדן, נפתלי בנט והמפכ"ל רוני אלשיך טענו כי ברבות מהן מדובר בטרור לאומני, וכי השב"כ ומשטרת ישראל פתחו בחקירה והחלו במעצר מציתים ומסיתים להצתות.

דצמבר 
 14 בדצמבר – פיגוע דקירה בשער האריות בירושלים, 3 פצועים קל. המחבל נורה ונהרג.
  18 בדצמבר – פיגוע ירי לעבר חיילים באזור חלמיש שבאזור בנימין, נפצע חייל באופן קל, המחבלים נמלטו.

הערות שוליים 

2016 בישראל
טרור פלסטיני